Amanzimtoti | Kerkbode
Jong CLF-ambassadeur dryf Bybelprojek
January 25, 2019 KerkbodeStreeknuusAmanzimtoti
AMANZIMTOTI. Christelike Lektuurfonds (CLF) het onlangs ’n passievolle 13-jarige as hulle Bybel-ambassadeur aangestel en so het honderde Bybels kinders in KwaZulu-Natal in hulle moedertaal bereik.
CLF sê ’n artikel op Maroela Media van Shania-Lee Mayoss van Amanzimtoti het hulle oortuig om haar te kontak. In die artikel het sy vertel van haar droom om kinders deur ’n Bybel aan God se liefde bloot te stel. Haar passie het hulle oortuig om haar as hulle “Een miljoen Bybels”-ambassadeur aan te stel.
Volgens Thea Mayoss, Shania-Lee se ma, het sy tot dusver 259 Bybels uitgedeel. Die Bobbi Bear-sentrum vir kinders wat seksueel aangerand is, hospitale en selfs karavaanparke het reeds van haar ’n besoek ontvang.
Sedert die aanvang van die Een miljoen Bybels-projek is daar reeds 89 736 Bybels aan kinders in hulle moedertaal geskenk.
Besoek clf.co.za of skakel hulle by 021 873 6964 indien jy betrokke wil raak.